10 साल में दोगुने हुए भारतवंशी, ये सबसे ज्यादा शिक्षित, 20% बिजनेस भी इन्हीं के हाथ में
Texas Indian Population - Reasons behind Indian population growth in Texas. अमेरिका का दक्षिणी राज्य टेक्सास नया लिटिल इंडिया बनकर उभर रहा है। अमेरिका के उत्तर और पूर्वी राज्यों जैसे न्यूयॉर्क, वॉशिंगटन, बोस्टन और शिकागो से भारतीयों ने टेक्सास में संभावनाओं को तलाशना
अमेरिका का दक्षिणी राज्य टेक्सास नया लिटिल इंडिया बनकर उभर रहा है। अमेरिका के उत्तर और पूर्वी राज्यों जैसे न्यूयॉर्क, वॉशिंगटन, बोस्टन और शिकागो से भारतीयों ने टेक्सास में संभावनाओं को तलाशना शुरू किया। महज 10 साल में ही भारतीयों की आबादी यहां दोगुनी हो गई। 2010 में यहां पर 2.30 लाख भारतीय थे, जो कि 2020 में बढ़कर लगभग 4.50 लाख हो गए हैं।
दबदबे का अंदाजा इसी से लगाया जा सकता है कि टेक्सास के कुल बिजनेस के 20% हिस्से पर भारतवंशी काबिज हो गए हैं। टेक्सास में टेक्नोलॉजी, स्कूल, फाइनेंस, संस्कृति और यहां तक कि राजनीति में भी भारतीयों का दबदबा बढ़ा है।
टेक्सास में रहने वाले भारतीयों में लगभग सभी के पास कॉलेज एजुकेशन है। आधे से ज्यादा के पास प्रोफेशनल डिग्री है। टेक्सास के चार शहर कॉलिन, डेनटन, डलास और टैरेंट में तो भारतीयों का वहां के बिजनेस में 25 फीसदी तक हिस्सा है।
राजनीति में भी अहम भूमिका
कभी ट्रम्प की रिपब्लिकन पार्टी का गढ़ माने जाना वाला टेक्सास राज्य में अब डेमोक्रटिक पार्टी मजबूत हो रही है। इसका बड़ा कारण यहां भारतीयों की आबादी का बढ़ना है। ह्यूस्टन में डेमोक्रेटिक प्रेस्टन कुलकर्णी पकड़ मजबूत कर रहे हैं। अगले साल हाेने वाले राष्ट्रपति चुनाव में टेक्सास की अहम भूमिका रहने वाली है।
यहां के 40 इलेक्टोरल वोटों में अभी रिपब्लिकन और डेमोक्रेट का वोट शेयर 50:49 है। टेक्सास के महेंद्र जुनेजा का कहना है कि आने वाले समय में भारतवंशी यहां के हर क्षेत्र में अपनी उपस्थति काे और मजबूत करेंगे।
सबसे ज्यादा कमाई करने वाले प्रवासी भी भारतीय
इंस्टीट्यूट फॉर अर्बन पॉलिसी के अनुसार टेक्सास में प्रवासियों में सर्वाधिक भारतवंशियों की औसत कमाई साढ़े 48 लाख रु. है। 41% भारतीयों की औसत कमाई 1 करोड़ 22 लाख रुपए है। ग्रीन कार्डधारी भारतीयों की चौथी बड़ी आबादी टेक्सास के डलास फोर्थ में है।
